CELEX: 32004R1291
Language: sl
Date: 2004-07-14 00:00:00
Title: Uredba Komisije (ES) št. 1291/2004 z dne 14. julija 2004 o določanju kmetijskega menjalnega razmerja za tržno leto 2003/2004 glede najnižje cene sladkorne pese in prispevkov za proizvodnjo ter dodatnih prispevkov na področju sladkorja za valute držav članic, ki niso prevzele enotne valute

15.7.2004   
            
            
               SL
            
            
               Uradni list Evropske unije
            
            
               L 243/21
            
         
      UREDBA KOMISIJE (ES) št. 1291/2004
   z dne 14. julija 2004
   o določanju kmetijskega menjalnega razmerja za tržno leto 2003/2004 glede najnižje cene sladkorne pese in prispevkov za proizvodnjo ter dodatnih prispevkov na področju sladkorja za valute držav članic, ki niso prevzele enotne valute
   KOMISIJA EVROPSKIH SKUPNOSTI JE –
   ob upoštevanju Pogodbe o Evropski skupnosti,
   ob upoštevanju Uredbe Sveta (ES) št. 1260/2001 z dne 19. junija 2001 o skupni organizaciji trgov na področju sladkorja (1),
   ob upoštevanju Uredbe Komisije (EGS) št. 1713/93 z dne 30. junija 1993 o določitvi posebnih pogojev za uporabo kmetijskega menjalnega razmerja na področju sladkorja (2), še posebej člena 1, odstavka 3,
   sklenila:
   
               (1)
            
            
               Člen 1, odstavek 1, Uredbe (EGS) št. 1713/93 določa, da se najnižja cena sladkorne pese iz člena 4 Uredbe (ES) št. 1260/2001 in prispevkov za proizvodnjo ter dodatnih prispevkov, opisanih v členih 15 in 16 omenjene uredbe, pretvori v nacionalne valute po kmetijskem menjalnem razmerju, enakem povprečnemu, izračunanem pro rata temporis, s kmetijskim menjalnim razmerjem, ki je v veljavi v določenem tržnem letu.
            
         
               (2)
            
            
               Od 1. januarja 1999 je, v skladu z Uredbo Sveta (ES) št. 2799/98 z dne 15. decembra 1998, ki določa kmetijsko monetarno ureditev evra (3), treba omejiti določanje menjalnega razmerja s kmetijskim menjalnim razmerjem med evrom in valutami držav članic, ki niso prevzele skupne valute.
            
         
               (3)
            
            
               Za tržno leto 2003/2004 je v različnih nacionalnih valutah treba določiti kmetijsko menjalno razmerje za najnižje cene sladkorne pese in prispevke za proizvodnjo ter dodatne prispevke –
            
         UKINILA TO UREDBO:
   Člen 1
   Kmetijsko menjalno razmerje za pretvarjanje najnižjih cen sladkorne pese iz člena 4 Uredbe (ES) št. 1260/2001, pa tudi prispevkov za proizvodnjo in, če se tako primeri, dodatnih prispevkov iz členov 15 in 16 omenjene uredbe, v vsaki od nacionalnih valut držav članic, ki niso prevzele enotne denarne valute, je za tržno leto 2003/2004 določeno v Prilogi te uredbe.
   Člen 2
   Ta uredba začne veljati 15. julija 2004.
   Uredba se uporablja od 1. julija 2003.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 14. julija 2004
      
         
            Za Komisijo
         
         J. M. SILVA RODRÍGUEZ
         
         
            Generalni direktor za kmetijstvo
         
      
   
   
      (1)  UL L 178, 30.6.2001, str. 1. Uredba, zadnjič spremenjena z Uredbo Komisije (ES) št. 39/2004 (UL L 6, 10.1.2004, str. 16).
   
      (2)  UL L 159, 1.7.1993, str. 94. Uredba, zadnjič spremenjena z Uredbo (ES) št. 1509/2001 (UL L 200, 25.7.2001, str. 19).
   
      (3)  UL L 349, 24.12.1998, str. 1.
   
      PRILOGA
      k Uredbi Komisije z dne 14. julija 2004 o določanju kmetijskega menjalnega razmerja za tržno leto 2003/2004 glede najnižje cene sladkorne pese in prispevkov za proizvodnjo ter dadatnih prispevkov na področju sladkorja za valute držav članic, ki niso prevzele enotne valute
      
                  Posebni menjalni tečaj
               
            
                  1 EUR =
               
               
                  7,43899
               
               
                  danskih kron
               
            
                  9,12552
               
               
                  švedskih kron
               
            
                  0,686010
               
               
                  angleškega funta